b'\n_START_ARTICLE_\nChevrolet Camaro\n_START_SECTION_\nPirmoji karta (1967-1969)\n_START_PARAGRAPH_\nPirmosios kartos Chevrolet Camaro debiutavo 1967 metais kaip visi\xc5\xa1kai naujas galiniais ratais varomas automobilis ant GM F platformos. Camaro buvo 2-dur\xc5\xb3 ir 4-viet\xc5\xb3, bei buvo si\xc5\xablomas kaip kup\xc4\x97 ir kabrioletas. Automobilyje buvo galima pasirinkti tarp I6 ir V8 varikli\xc5\xb3. Pimosios kartos gamyba truko iki 1969 met\xc5\xb3. Automobilis buvo si\xc5\xablomas trimis versijomis:_NEWLINE_RS buvo su pasl\xc4\x97ptais priekiniais \xc5\xbeibintais, versija buvo galima ant vis\xc5\xb3 modeli\xc5\xb3._NEWLINE_SS tur\xc4\x97jo 350 5,7 litr\xc5\xb3 V8 varikl\xc4\xaf (350 ant Camaro buvo galimas tik 1967 metais, 1968 jis buvo galimas ant kit\xc5\xb3 modeli\xc5\xb3), L35 ir L78 396 6,5 litr\xc5\xb3 V8 variklius. Buvo galima u\xc5\xbesakyti ir bendr\xc4\x85 SS/RS versija. 1967 metais Camaro RS/SS lenktyniavo Indianapolis 500 lenktyn\xc4\x97se._NEWLINE_Z/28 kodas buvo pristatytas 1966 met\xc5\xb3 Gruod\xc4\xaf kaip 1967 met\xc5\xb3 modelis. \xc5\xa0itas variantas nebuvo minimas jokioje paradaim\xc5\xb3 literat\xc5\xabroje, tad daugeliui pirk\xc4\x97j\xc5\xb3 jis buvo ne\xc5\xbeinomas. Z/28 si\xc5\xabl\xc4\x97 priekinius diskinius stabd\xc5\xbeius ir aliumin\xc4\x99 4-pavar\xc5\xb3 transmisij\xc4\x85.\n_START_SECTION_\n2007 Camaro kabrioleto koncepcija\n_START_PARAGRAPH_\n2007 met\xc5\xb3 sausio 6 diena vykusioje \xc5\xa0iaur\xc4\x97s Amerikos automobili\xc5\xb3 parodoje buvo pristatytas Camaro kabrioletas. Kaip ir kup\xc4\x97, kabrioletas taip pat buvo koncepcinis automobilis. Be to, kad automobilis tapo kabrioletu, naujojoje koncepcijoje buvo atlikta ir kit\xc5\xb3 eksterjero pakeitim\xc5\xb3. Buvo pakeista galinio spoilerio forma, bei kiek pakeistas 21 colio priekini\xc5\xb3 ir 22 coli\xc5\xb3 galini\xc5\xb3 rat\xc5\xb3 disk\xc5\xb3 dizainas. Automobilio interjeras irgi neliko nepaliestas, jame taip pat buvo atlikta daugyb\xc4\x97 pakeitim\xc5\xb3. Buvo pakeista s\xc4\x97dyni\xc5\xb3 med\xc5\xbeiaga, spalva ir pa\xc4\x8dios s\xc4\x97dynes buvo priartintos viena prie kitos. Keleivi\xc5\xb3 saugos dir\xc5\xbeai buvo pakeisti \xc4\xaf dir\xc5\xbeus su retro stliaus sagtimi, kuri primin\xc4\x97 7-de\xc5\xa1imtme\xc4\x8dio GM automobilius, taip pat buvo atlikta daugyb\xc4\x97 kit\xc5\xb3 pakeitim\xc5\xb3. Atnaujintas interjeras tapo dar pana\xc5\xa1esniu \xc4\xaf t\xc4\x85, kur\xc4\xaf tur\xc4\x97s serijin\xc4\x97s gamybos Camaro.'